google/wiki40b huggingface dataset:
Milichus (prepustenec)

[Flavius] Milichus [Soter] (* ? – † po roku 65) bol prepustenec senátora Flavia Scaevina, ktorý informoval cisára Neróna o Pisonovom sprisahaní (65).

Odhalenie Pisonovho sprisahania

Milichovu úlohu v odhalení sprisahania opisuje Tacitovo dielo Annales. Podľa Tacita nie je známe, či bol Milichus oboznámený s plánom na zvrhnutie cisára. Po tom, čo sa Scaevinus vrátil domov zo stretnutia s Antonion Natalom zapečatil svoju poslednú vôľu, vybral rodinnú dýku, usporiadal slávnostnejšiu večeru než obvykle a svojim obľúbeným otrokom udelil slobodu. Nakoľko bola dýka otupená, požiadal Milicha, aby ju naostril a tiež aby prichystal obväzy a prípravky na zastavenie krvácania. Neobvyklé správanie jeho patróna spolu s touto neobyčajnou požiadavkou mohli vzbudiť Milichovo podozrenie z chystaného útoku na cisára. Milichus tiež vypočul radu svoju manželku, ktorá poukázala na to, že mnoho prepustencov a otrokov v Scaevinovej domácnosti bolo svedkom rovnakých udalostí a mlčaním tak nezíska nič, avšak keď bude prvým, kto cisára upozorní, dostane sa mu značnej odmeny.
Nasledujúceho rána na svitaní sa preto Milichus vybral do cisárskych záhrad, kde sa stretol s Nerónovym prepustencom Epaphroditom, ktorý ho doprevodil k samotnému cisárovi, ktorému Milichus vyzradil všetko, čo mu bolo známe o chystanom sprisahaní. Nero následne predvolal Scaevina, ktorý zaprel obvinenia z konšpirácie a Milicha označil za klamára. Milichova manželka napokon pripomenula, že Scaevinus mal tajné stretnutie s Antoniom Navalom a že obaja si boli blízki s Gaiom Calpurniom Pisonom, čo napokon viedlo k predvolaniu Navala. Scaevinus a Navalis boli vypočutí oddelene. Rozpory v ich výpovediach prehĺbili cisárovo podozrenie. Len čo im bolo pohrozené mučením, vyzradili plán sprisahania.

Život po odhalení sprisahania

Vďaka svojmu činu Milichus získal majetkovú odmenu neznámej výšky a grécke cognomen Soter („Zachránca“).
Debra Wingerová

Životopis

Pochádza z rodiny židovského obchodníka. Ako šestnásťročná odišla do Izraela ako dobrovoľník do kibucu, a neskôr tu absolvovala vojenský výcvik v izraelskej armáde.
Po návrate do USA vyštudovala sociológiu na Kalifornskej štátnej univerzite v Nortridge. Počas rekonvalescencie po autonehode v roku 1973 sa rozhodla presťahovať do Kalifornie a stať sa herečkou. Herectvo študovala ďalšie 3 roky súkromne.
Svoju hereckú kariéru začala v roku 1975 účinkovaním v televíznom seriáli Wonder Woman.

Osobný život

V roku 1986 sa stal jej manželom herec Timothy Hutton s ktorým má syna Noaha (* 1987), filmového dokumentaristu. Manželstvo skončilo rozvodom v roku 1990.
Jej druhým manželom je od roku 1996 herec a režisér Arliss Howard s ktorým sa zoznámila pri natáčaní filmu Wilder Napalm. V roku 1997 sa im narodil syn Gideon Babe Ruth.
ISO 3166-2:MZ

Kódy ISO 3166-2 pre Mozambik identifikujú 10 provincií a 1 mesto. Prvá časť (MZ) je medzinárodný kód pre Mozambik, druhá časť pozostáva z jedného alebo troch písmen identifikujúcich provinciu alebo mesto.

Zoznam kódov

MZ-A   Niassa (Lichinga)
MZ-B   Manica (Chimoio)
MZ-G   Gaza (Xai-Xai)
MZ-I   Inhambane (Inhambane)
MZ-L   Maputo (Matola)
MZ-MPM mesto Maputo
MZ-N   Nampula (Nampula)
MZ-P   Cabo Delgado (Pemba)
MZ-Q   Zambézia (Quelimane)
MZ-S   Sofala (Beira)
MZ-T   Tete (Tete)
Liffol-le-Petit

Poloha

Obec má rozlohu 25,72 km². Najvyšší bod je položený 430 m n. m. a najnižší bod 310 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Ascanius

Životopis

Študoval na gymnáziu v Banskej Bystrici. Bol dvorný lekár Juraja Rákociho, neskôr lekár v Trenčíne a v Skalici. Bol autor latinských veršov. Okrem dizertačnej práce sa nezachovalo ani jedno jeho medicínske dielo.
Amfigyes

Amfigyes alebo Amfigyés (starogr. Ἀμφιγύης – Amfigyes/iný prepis Amfigyés, lat. Amphigyes) je v gréckej mytológii veľkňaz boha Apolóna Karneia a vládca Sikyónu.
Po vláde Zeuxippa, posledného kráľa Sikyónu, prevzali moc v krajine kňazi boha Apolóna Karneia. Šiestym panovníkom z ich radov bol Amfigyes, ktorý vládu nad Sikyónom prevzal po deväťročnej vláde kňaza Theonoma. Moc si udržal až dvanásť rokov a vládu potom po ňom prevzal Charidémos.
Podľa historika Iulia Africana Amfigyes vládol deväť rokov.
Rómska občianska iniciatíva

Rómska občianska iniciatíva je hnutie na Slovensku usilujúce sa o riešenie problematiky rómskeho etnika a jeho presadenia sa v spoločnosti. Vzniklo v novembri 1989. Predseda E. Ščuka.
Beaupuy (Lot-et-Garonne)

Poloha

Obec má rozlohu 8,17 km². Najvyšší bod je položený 103 m n. m. a najnižší bod 28 m n. m.

Obyvateľstvo

Počet obyvateľov obce je 1 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frontonas

Poloha

Obec má rozlohu 12,65 km². Najvyšší bod je položený 401 m n. m. a najnižší bod 207 m n. m.

Obyvateľstvo

Počet obyvateľov obce je 1 943 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Katal

Katal je jednotka katalytickej aktivity enzýmu.
Označuje sa pomocou značky kat. Je odvodenou jednotkou sústavy SI. Nahrádza  enzýmovú jednotku U, ktorá sa však stále používa častejšie než katal, hlavne v biochémii. Jej rozmer je [s⁻¹.mol].

Definícia

Enzýmový preparát má katalytickú aktivitu 1 kat, ak je schopný pri nasýtení substrátom za definovaných podmienok (teplota, pH, zloženie a koncentrácia) za prítomnosti aktivátorov a neprítomnosti inhibítorov premeniť 1 mol substrátu za sekundu.
Katal je pomerne veľká jednotka, preto sa často sa používajú odvodené jednotky nanokatal (nkat), mikrokatal (μkat) a pod.
Sabaillan

Poloha

Obec má rozlohu 11,21 km². Najvyšší bod je položený 307 m n. m. a najnižší bod 179 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ostrihomské arcibiskupstvo

Dejiny

Arcidiecézu založil sv. Štefan roku 1000 a podriadil jej všetky ostatné biskupstvá Uhorska.  
Ostrihomská arcidiecéza po pripojení severného Slovenska k Uhorsku zaberala celé Nitrianske kniežatstvo. Okolo roku 1110 bolo obnovené biskupstvo v Nitre, pričom mesto Nitra bolo skoro úplne obklopené Ostrihomským arcibiskupstvom a bola spojená len úzkym pásom so svojím územím, ktoré zaberalo väčšiu časť Trenčianskej stolice. Okrem tohoto územia a územia Šariša, Zemplína a Abova, ktoré patrili do diecézy Eger (Jáger), zaberala celé územie Slovenska.
Ani po vzniku nového, Kaločského, arcibiskupstva nestratilo svoje prvenstvo. V roku  1279 získavajú ostrihomskí arcibiskupi titul Primas Hungariæ (prímas Uhorska), čiže hlava katolíckej cirkvi v Uhorsku. Od 13. storočia boli ostrihomskí arcibiskupi aj dedičnými županmi Ostrihomskej stolice. Od roku 1715 získavajú titul kniežaťa svätej rímskej ríše, odvtedy používajú titul knieža-prímas (po maďarsky hercegprímas). 
V roku 1543, v dôsledku tureckého nebezpečenstva, sa sídlo arcidiecézy a kapituly prenieslo do Trnavy. V neskoršej dobe arcibiskup, vzhľadom na to, že plnil aj štátne povinnosti, sídlil v hlavnom meste Bratislave. Do Ostrihomu sa sídlo arcibiskupstva a kapituly vrátilo až v roku 1820 na príkaz arcibiskupa Alexandra kardinála Rudnaya.
V roku 1776 sa územie arcidiecézy zmenšilo, keď na podnet Márie Terézie pápež Pius VI. z nej vyčlenil Banskobystrickú, Spišskú a Rožňavskú diecézu. 
Po prvej svetovej vojne, rozpade Uhorska a vzniku Česko-Slovenska sa väčšina územia arcidiecézy dostala mimo hraníc Maďarska. Tá časť arcidiecézy, ktorá pripadla Česko-Slovensku, bola vyčlenená do samostatnej apoštolskej administratúry, ktorá podobne ako ostatné sufragánne biskupstvá bola podriadená priamo Svätej stolici. Formálne boli cirkevno-právne pomery doriešené až v roku 1977, keď vznikla na území Slovenska Trnavská arcidiecéza.
Od 31. mája 1993 sa zmenilo meno Ostrihomskej arcidiecézy na Ostrihomsko-budapeštianska arcidiecéza.

Zoznam arcibiskupov

Ako prvý arcibiskup, sídliaci v Ostrihome (Cathedralis S. Adalberti) sa v dokumentoch spomína Dominik v rokoch 1000 až 1002.
Nagykanizsský okres

Nagykanizsský okres (maď. Nagykanizsai járás) je okres v západnom Maďarsku v župe Zala. Jeho správnym centrom je mesto Nagykanizsa.
Saint-Pierre-des-Fleurs

Poloha

Obec má rozlohu 2,79 km². Najvyšší bod je položený 163 m n. m. a najnižší bod 87 m n. m.

Obyvateľstvo

Počet obyvateľov obce je 1 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bretagne-de-Marsan

Poloha

Obec má rozlohu 12,93 km². Najvyšší bod je položený 97 m n. m. a najnižší bod 62 m n. m.

Obyvateľstvo

Počet obyvateľov obce je 1 394 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puessans

Poloha

Obec má rozlohu 3,59 km². Najvyšší bod je položený 424 m n. m. a najnižší bod 272 m n. m.

Obyvateľstvo

Počet obyvateľov obce je 47 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gozo

Gozo, po maltsky Għawdex, je druhý najväčší ostrov súostrovia Malta v Stredozemnom mori a zároveň aj súčasťou republiky Malta.
Rozloha ostrova dosahuje 67 km², počet obyvateľov okolo 30 000. S hlavným ostrovom Maltou je Gozo spojené lodnou dopravou (vyše 5 km) do prístavu Mgarr. Hlavné mesto je Victoria (skôr a aj teraz stále často Rabat), ležiace na úpätí starodávnej pevnosti (Cittadella). Za zmienku stojí megalitický chrám Ggantija z doby 3 800 až 3 000 pred Kr.
Gozo je úrodnejší než hlavný ostrov a má preto prevažne poľnohospodársky ráz (ovocie, zelenina, víno, dobytok). K lokálnym výrobkom patria najmä čipky a svetre z ovčej vlny.
Podľa legiend má byť Gozo bájny ostrov z gréckych mýtov, kde Odyseus prežil niekoľko rokov s nymfou Kalypso.
Na ostrove je niekoľko pekných pláží, najväčšia je Ramla Bay na severnej strane ostrova. Je piesočnatá, voda čistá, okolie veľmi pekné. Práve jaskyňa Kalypso je len kúsok od pláže. Na Gozo sa dostanete trajektom z ostrova Malta, prípadne vodnými taxíkmi.
Kinetická energia

Kinetická energia alebo pohybová energia (Wₖ alebo Eₖ) je jeden z druhov mechanickej energie. Kinetickú energiu majú telesá, ktoré sa pohybujú. Jednotka je rovnaká ako pri energii, [Joule].
Kinetická energia hmotného bodu je množstvo práce, ktoré bolo potrebné vynaložiť, aby hmotný bod s hmotnosťou m zrýchlil z pokoja na rýchlosť v (rýchlosti sú samozrejme merané vzhľadom na inerciálnu vzťažnú sústavu). Rovnako ako rýchlosť, aj veľkosť kinetickej energie telesa závisí od voľby súradnicovej sústavy. Veľkosť kinetickej energie závisí na hmotnosti a rýchlosti telesa. Ak je teleso v pokoji (), jeho kinetická energia je nulová. Kinetická energia podľa definície nikdy nemôže byť záporná.
Maratón (mesto)

História

Mesto bolo v staroveku osídlené gréckym kmeňom Iónov a patrilo medzi významné grécke mestá. Meno dostalo podľa miestneho hrdinu Marathosa. Bolo však založené mýtickým atickým hrdinom Xuthosom.
Maratón je známy Bitkou pri Maratóne (490 pred Kr.), kde Aténčania spoločne s obyvateľmi mesta Plataje pod velením Miltiada porazili perzskú armádu na čele s kráľom Dareiom I. Víťazstvo potom podľa poveste Aténčanom zvestoval Feidippides, ktorý utekal do Atén a potom do Sparty. Na počesť tohto činu je pomenovaný maratónsky beh.
V rímskom a byzantskom období nebol Maratón dôležité mesto a po barbarských vpádoch z neho ostala malá dedina. V 15. stor. Atiku ovládli Turci. Ešte predtým sa v Atike – aj v Maratóne – usadili Arvaniti, kresťanskí Albánci. V 18. storočí sa v Maratóne usadili grécki pastieri Sarakacani z kraja Eurytania.
V 19. storočí po oslobodení Grécka spod tureckej nadvlády žilo v Maratóne iba okolo 500 obyvateľov. Boli to grécki Sarakacani a albanofónni Arvaniti, ktorí sa však považovali za Grékov.
Začiatkom 20. storočia Maratón osídlili Gréci z Tesálie, po Grécko-tureckej výmene obyvateľov v roku 1923 sa tu usadilo aj niekoľko Maloázijských Grékov. Okolité dediny (okrem Nea Makri) sú osídlené hlavne Arvanitmi.
Apchon

Poloha

Obec má rozlohu 12,43 km². Najvyšší bod je položený 1 143 m n. m. a najnižší bod 833 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fresney-le-Puceux

Poloha

Obec má rozlohu 9,65 km². Najvyšší bod je položený 108 m n. m. a najnižší bod 20 m n. m.

Obyvateľstvo

Počet obyvateľov obce je 690 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Androgyn

Androgyn alebo androgýn (z gréckych slov anér, andros – muž a gyné – žena) bola obojpohlavná bytosť úžasnej sily, ktorá sa vzbúrila proti bohom. Zeus rozťal každého androgyna na polovicu a odvtedy tieto časti v túžbe po stratenej jednote hľadajú svoje chýbajúce polovice, aby sa s nimi spojili. Týmto mýtus vysvetľuje vznik pohlavnej lásky z pôvodnej obojpohlavnosti.
Bel Ami (verejný dom)

Bel Ami je nočný lokál a verejný dom v Berlíne. Tento établissement, ktorý sa nachádza v bývalej vile v blízkosti Olympijského štadiónu v berlínskej mestskej časti Westend. Bel Ami sa stal nadregionálne známi ako "Najušlachtilejší klub Nemecka" (Playboy) a je medzičasom uznávaný ako "berlínska inštitúcia". Od konca 1970-tich rokov sa Bel Ami prevádzkuje ako verejný dom, čím sa naviazalo na predošlú prevádzku nevestinca, ktorý existoval na rovnakom mieste už od konca druhej svetovej vojny. Na základe mimosúdnej dohody s príslušným stavebným úradom, ktorá bola inicializovaná dôsledkom rozporov okolo žiadosti na prevádzku koncom roka 2007, sa prevádzkovanie verejného domu na konci mesiaca marec v roku 2011 skončí.

1945 - 1970

V budove, v bývalej vile jedného fabrikanta z roku 1920, v ktorej dnes sídli nočný klub a verejný dom sa po vojne zaviedla a začala prevádzka verejného domu, v ktorom zo začiatku frekventovali vojaci spojeneckých vojsk. Či sa predtým v tejto budove nachádzal aj verejný dom slúžiaci v mene nacistického režimu a pre dôstojníkov SS, sa nedá doložiť. Keď dôsledkom redukcie spojeneckých vojsk v Západnom Berlíne klesol dopyt, bol podnik vedený ďalej ako "verejný dom pre požiadavky na vyššej úrovni".

1970 - 2009

3. októbra 1979 prevzal prevádzku établissementu Detlef Uhlmann, ktorý premenoval podnik na Bel Ami a etabloval a rozvinul luxusný koncept prevádzkovania. Pod Uhlmannovou réžiou nasledovali viaceré rozsiahle prestavby a zmeny interiéru a zariadenia. Viaceré časopisy a medzinárodné denníky spomínajú klub Bel ami ako odporúčanú berlínsku adresu. Bel Ami portrétovalo viacero známich fotografov (Helmut Newton, Nan Goldin) a ich fotky boli použité na titulných stránkach magazínov, a aj na rôznych renomovaných výstavách s témou prostitúcia.
Losse

Poloha

Obec má rozlohu 102,69 km². Najvyšší bod je položený 157 m n. m. a najnižší bod 95 m n. m.

Obyvateľstvo

Počet obyvateľov obce je 260 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Récourt-le-Creux

Poloha

Obec má rozlohu 14,43 km². Najvyšší bod je položený 342 m n. m. a najnižší bod 207 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aiguillon

Poloha

Obec má rozlohu 28,28 km². Najvyšší bod je položený 168 m n. m. a najnižší bod 22 m n. m.

Obyvateľstvo

Počet obyvateľov obce je 4 283 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Váránasí (mesto)

Váránasí (iný prepis: Váránasi, angl. Varanasi), staršie Banáras (iný prepis Benáras, Benáres, Banáres, angl. Banaras/Benares/Banares) alebo Káší (angl. Kashi), je indické mesto ležiace na brehoch rieky Gangy v štáte Uttarpradéš. Mesto sa považuje za sväté mesto hinduistov, budhistov a džinizmu. Je to jedno z najstarších nepretržite obývaných miest na svete a pravdepodobne najstaršie mesto v Indii. 
Káší Nareša (kášíjský mahárádža) je hlavným kultúrnym patrónom Váránasí a nevyhnutnou súčasťou všetkých náboženských slávností. Kultúra Váránasí je úzko spätá s riekou Ganga a náboženstvom. Mesto je kultúrnym a náboženským centrom v severnej Indii niekoľko tisíc rokov. Banáras Gharána je forma indickej klasickej hudby vyvinutej vo Váránasí a mnoho indických filozofov, básnikov, spisovateľov a hudobníkov žilo či žije vo Váránasí. 
Vo Váránasí sú 4 vysoké školy: Banáraská hinduistická univerzita, Mahátmá Gándhí Káší vidjápítha, Ústredný inštitút vyšších tibetských štúdii a Sampúrnánanda sanskrta višvavidjálaja. Obyvatelia prevažne hovoria hindčinou. Mesto je nazývané „mesto chrámov“, „sväté mesto Indie“, „mesto svetla“ či „mesto učenia“.
Hinduisti veria že toto mesto je šťasntým miestom na smrť, lebo na tomto mieste sa môže dosiahnúť mókší (oslobodenie z kolobehu života). Rovnako hovoria že je to najstaršie do dnes žijúce mesto na svete. Aj Mark Twain hovoril že Benares (dnes Váránasí) je staršie ako história, tradícia či legenda. Prvá historická udalosť, ktorá je známa je z 1400 - 1000 pred Kr. Keď sa árijske kmene usídlili v údolí Gangy. Predtým to bolo miesto uctievania slnka. V 8 stor. prežilo Váránasí znovuoživenie lebo reformátor hinduizmu Šankaračárja nariadil uctievanie Šivu. Od 11. storočia toto mesto zažilo nájazdy moslimov.
Mesto síce pôsobí staro, ale budovy iba málokde nájdete staršie ako 200 rokov.
Železničná trať Kolín – Havlíčkův Brod

História

Trať bola postavená spoločnosťou Rakúska severozápadná železnica a sprevádzkovaná v dvoch etapách v rokoch 1869 a 1870. Po zábere Sudet bola urýchlene zdvojkoľajnená bezo zmeny smerového vedenia a v roku 1965 elektrifikovaná. V stanici Kutná Hora vznikol styk siete jednosmernej 3 kV a striedavej 25 kV/50 Hz trakcie. Výmena lokomotív sa tu vykonáva pomocou lokomotívy nezávislej trakcie. S nástupom viacsystémových lokomotív potreba prepriahania rušňov klesla a teraz prepriahajú len niektoré nákladné vlaky.

Doprava

Na trati prebieha všetok druh dopravy. Vlaky pohybujúce sa iba na úseku Kolín - Kutná Hora sú ťahané lokomotívami pre jednosmernú trakciu a od Kutnej Hory do Havlíčkovho Brodu lokomotívami pre striedavú trakciu.
Do začiatku 21. storočia jazdili na trati medzištátne vlaky EuroCity, v súčasnosti tu diaľkovú dopravu zaisťujú rýchliky Praha - Havlíčkův Brod - Brno.
Solignat

Poloha

Obec má rozlohu 11,07 km². Najvyšší bod je položený 855 m n. m. a najnižší bod 410 m n. m.

Obyvateľstvo

Počet obyvateľov obce je 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motivačná teória

Motivačná teória alebo teória motivácie je jedna z teórií majúcich za cieľ opísať a vysvetliť vytvorenie, udržanie a zrušenie správania a pochopiť (a tým prípadne aj urobiť ovládateľným) smer, intenzitu a trvalosť správania.
František Sahula

František Sahula (* 8. apríl 1963, Praha – v noci z 30. apríla na 1. mája 2008) bol český gitarista, spevák, skladateľ a textár. Pôsobil v skupine František Sahula & Synové výčepu, ale často hral aj so skupinou Tři sestry, ktorej bol opakovane členom.
Začiatkom mája 2008 bol František Sahula surovým spôsobom zavraždený. Páchatelia osemnásťročný Jiří Kulvejt a dvadsaťročný Jan Dvořáček boli v marci 2009 právoplatne odsúdení k päťnásťročnému nepodmienečnému trestu odňatia slobody.
Karol Burda

Životopis

Lekárnik v Banskej Bystrici na Dolnej ulici, lekáreň známa pod menom Burdova lekáreň (po 1848), tiež Lekáreň sv. Kríža.
Oblinghem

Poloha

Obec má rozlohu 1,27 km². Najvyšší bod je položený 25 m n. m. a najnižší bod 19 m n. m.

Obyvateľstvo

Počet obyvateľov obce je 214 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Architektúra & Urbanizmus

Architektúra & Urbanizmus alebo A&U je slovensko-český teoretický časopis pre architektúru a urbanizmus s 39-ročnou tradíciou. Časopis vydáva Ústav stavebníctva a architektúry Slovenskej akadémie vied.
Zameriava sa na súčasný stav, históriu, filozofiu a kultúru. Zaoberá sa vzťahom architektúry a urbanizmu k umeniu, technike a k životnému prostrediu, metódami hodnotenia a kritiky architektonickej a urbanistickej tvorby a hodnotením význačných architektov, architektonických diel a období.
Časopis uverejňuje študie, ktoré zodpovedajú jeho jeho tematickému zameraniu (rozsah cca 20 strán),  ďalej diskusné príspevky k publikovaným článkom, recenzie kníh a informácie o práci výskumných pracovísk (anotácie výskumných úloh, tézy dizertačných prác, informácie o významných konferenciach atď), ktoré sa zaoberajú teóriou architektúry a urbanizmu.
 
Texty v slovenčine, češtine a angličtine. Šéfredaktorom je Prof. Ing. arch. Matúš Dulla, DrSc. a redaktorka je Doc. Dr. Ing. arch. Henrieta Moravčíková. Redakcia prijíma príspevky od autorov, ku ktorým je pripojené informatívne resumé, anglický preklad, zoznam citovanej literatúry.
Beaulieu-sur-Dordogne

Poloha

Obec má rozlohu 8,65 km². Najvyšší bod je položený 387 m n. m. a najnižší bod 125 m n. m.

Obyvateľstvo

Počet obyvateľov obce je 1 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anténky

Anténky je zábavná párty hra, vyžadujúca postreh a synchronizáciu zúčastnených hráčov.

Pravidlá

Hráči stoja v kruhu, prvý z nich vysielač ukáže na jedného z hráčov v kruhu prijímač a povie „Ö“, prijímač potvrdí príjem tak, že si dlane priloží k ušiam a povie „Ö“, jeho susedia overovači signálu si priložia dlaň k opačnému uchu od prijímača, naklonia sa bokom k nemu a povedia „Ö“. Ak všetko prebehlo v poriadku, prijímač sa stáva vysielačom a znovu vyšle signál na niektorého z hráčov. Ak sa niekto pomýli, vypadáva. Hra končí, ak zostanú v kruhu iba dvaja hráči alebo jeden hráč. Takticky môže vysielač ukázať aj sám na seba, čím sa znovu stane prijímačom a potvrdzovači signálu často nezareagujú. Pre nezainteresovaného diváka vyzerajú hráči, ako partia bláznov.
Česnegiovci

Česnegiovci alebo (najmä pre 19. storočie) Česnekiovci (staršie slovenské písanie Csesznekyovci), v modernej maďarčine Cseszneki/staršie Cseszneky/ešte staršie Cseszneghi,  boli šľachtická rodina v Uhorsku a na Slovensku. Je pomenovaná podľa hradu Csesznek.
Rod Česnegiovcov je známy od 13. storočia. Pochádza z Vesprímskej župy. V 14. storočí boli povýšení na grófov.
Anglikánska cirkev (Church of England)

Anglikánska cirkev (angl. Church of England - doslova Cirkev Anglicka) je oficiálne uznaná štátna cirkev v Anglicku. Zároveň je „matkou“ a „hlavou“ Anglikánskeho zväzu cirkví.
Vznikla roku 1534 tzv. Supremačným aktom (Act of Supremacy) Henricha VIII., ktorým vyhlásil odtrhnutie cirkvi v Anglicku od spoločenstva so Svätým stolcom a sám sa vyhlásil za hlavu štátnej cirkvi.
Anglikánska cirkev vníma svoju zakotvenosť tak v protestanskej tradícii, s ktorou ju spája neuznanie autority rímskeho pápeža ako hlavy cirkvi, ako aj v katolíckej tradícii, z ktorej si ponechala väčšinu vonkajších znakov, akými sú apoštolská postupnosť, sviatosti, hierarchické usporiadanie i väčšina bodov vierouky.

Štruktúra

Hlavou Anglikánskej cirkvi je dodnes anglický panovník (v súčasnosti Alžbeta II.). Duchovnou hlavou a metropolitom anglikánskych cirkví je arcibiskup z Canterbury, od roku 2013 tento úrad zastáva Justin Welby, ktorý nahradil Rowana Williamsa. Legislatívnym orgánom je Generálne zhromaždenie, potvrdené parlamentom Spojeného kráľovstva.
V otázkach doktríny, disciplíny, politických názorov a liturgickej praxe sa jednotlivé lokálne spoločenstvá značne odlišujú. Najmarkantnejším deliacim prvkom je členenie na tzv. High Church a Low Church. Zatiaľ čo synonymami Low Church sú puritánske, evanjelikálne a charizmatické hnutia anglikanizmu, pojmom High Church sa označujú spoločenstvá a smery majúce bližšie ku katolíckej tradícii, ako napríklad anglo-katolicizmus či tzv. Oxfordské hnutie, z ktorého vzišli mnohé vynikajúce osobnosti, ako napr. John Henry Newman.
Nadž’ Hammádí

Masaker pred katedrálou

7. januára 2010 sa v meste odohral incident, pri ktorom traja moslimovia pred koptskou katedrálou zastrelili osem ľudí a ďalších devätnásť zranili, údajne ako odplatu za znásilnenie moslimky koptom, ktoré o niekoľko dní prechádzalo udalosti. Medzi obeťami a zranenými neboli len kopti, ale aj moslimovia, ktorí sa v tom čase nachádzali na mieste, alebo blízko neho. 16. januára 2011 bol hlavný vinník odsúdený na smrť za sedemnásobnú „úkladnú vraždu“ a deväťnásobný „pokus o vraždu“. Ostatní dvaja by sa mali dozvedieť verdikt súdu 20. februára.